OzLabs/hebrew-wiki-articles huggingface dataset:
קומפלקס הכלא-תעשייתי

קומפלקס הכלא-תעשייתי (Prison–industrial complex) או תעשיית הכליאה הוא מונח המשמש חוקרים ופעילים כדי לתאר את היחסים בין ממשלה לעסקים השונים הנהנים ממוסדות הכליאה (כגון בתי כלא, מתקני מעצר ובתי חולים פסיכיאטריים). המונח דומה למונח "הקומפלקס הצבאי-תעשייתי" של שנות ה-50.

סך מספר האסירים בארצות הברית לפי שנה

המונח משמש לרוב בהקשר של ארצות הברית בעשורים האחרונים, עקב הרחבה מהירה של אוכלוסיית האסירים בארצות הברית. דבר זה הוביל להשפעה פוליטית ורווחים כלכליים עבור חברות בתי סוהר פרטיות ועסקים אחרים המספקים סחורות ושירותים לסוכנויות בתי הסוהר הממשלתיות.

על פי תפיסה זו, הכליאה מועילה לא רק למערכת המשפט, אלא גם לחברות בנייה, ספקי טכנולוגיות מעקב ותיקונים, חברות המפעילות שירותי מזון לכלא ומתקנים רפואיים,[https://web.archive.org/web/20140808115232/https://www.prisonlegalnews.org/news/2012/jan/15/the-societal-impact-of-the-prison-industrial-complex-or-incarceration-for-fun-and-profitmostly-profit/] תאגידים שמקבלים כוח אדם זול בכלא, איגודי שוטרים, חברות מבחן פרטיות, עורכי דין וקבוצות הלובי פוליטי המייצגות אותן. המונח מתייחס גם באופן כללי יותר לקבוצות אינטרסים שבאינטראקציות שלהן עם מערכת הכלא, מעדיפות רווח כספי על פני שיקום עבריינים.

תומכי תפיסה זו, לרבות ארגוני זכויות אזרח כמו מכון רתרפורד והאיגוד האמריקאי לחירויות אזרחיות (ACLU), מאמינים שהתמריצים הכלכליים של בניית בתי סוהר, הפרטת בתי סוהר, עבודה בכלא וחוזי שירות בתי סוהר הפכו את המאסר לתעשייה צומחת, ותרמו לגידול הכולל של אנשים כלואים, תופעה המכונה "כליאה המונית".[https://web.archive.org/web/20130614145241/https://www.rutherford.org/publications_resources/john_whiteheads_commentary/jailing_americans_for_profit_the_rise_of_the_prison_industrial_complex] [https://web.archive.org/web/20161203175853/https://www.aclu.org/files/assets/bankingonbondage_20111102.pdf] ארגונים אלה מציינים כי כליאה משפיעה על אנשים שחורים והיספאנים בשיעורים גבוהים באופן לא פרופורציונלי.

פרשנים רבים משתמשים במונח "קומפלקס כלא-תעשייתי" כדי להתייחס אך ורק לבתי כלא פרטיים בארצות הברית, תעשייה שמייצרת רווח של כ-4 מיליארד דולר בשנה. אחרים מציינים שפחות מ-10% מהאסירים בארצות הברית כלואים במתקנים למטרות רווח, ומשתמשים במונח כדי לאבחן מפגש אינטרסים גדול יותר בין ממשלת ארצות הברית, ברמה הפדרלית והמדינה, לבין עסקים פרטיים המרוויחים מכך שיש גידול במעקב, השיטור והכליאה של הציבור האמריקאי מאז תחילת העשור של 1980. [https://www.cambridge.org/core/journals/perspectives-on-politics/article/american-politics-of-policing-and-incarceration/DA4458BD53E484EB361A7A52E7D61A47]

== קישורים חיצוניים ==
* 

==הערות שוליים==

קטגוריה:בתי סוהר
קטגוריה:הפרטה
קטגוריה:זכויות האדם
קטגוריה:ארצות הברית: כליאה
אדוארד מודריק

אדוארד ניקולאייביץ' מודריק (ברוסית: Эдуард Николаевич Мудрик; 18 ביולי 1939 – 27 במרץ 2017) היה כדורגלן סובייטי ממוצא יהודי, ששיחק כמגן בדינמו מוסקבה ובנבחרת ברית המועצות.

==ביוגרפיה==
מודריק בילדותו עסק באתלטיקה, בהתעקשותו של אביו. הוא התכונן בכוונה להפוך לאתלט בקרב עשר, אבל חלם להיות שחקן כדורגל.

ב-6 ביולי 1959, רשם מודריק את הופעת הבכורה שלו במדי הדינמו בהפסד 2-1 לטורפדו מוסקבה.<ref></ref>

ב-3 ביוני 1963, כבש מודריק את שערו הראשון בקריירה בניצחון 1-2 על קריליה סובייטוב סמרה במסגרת הליגה.<ref></ref>

ב-10 בנובמבר 1963, רשם מודריק את הופעת הבכורה שלו במדי נבחרת ברית המועצות נגד נבחרת איטליה במסגרת מוקדמות אליפות אירופה 1964.<ref></ref>

ב-19 במאי 1964, כבש מודריק את שערו היחיד במדי הנבחרת הסובייטית בניצחון 0-1 מול נבחרת אורוגוואי כאשר הבקיע מבעיטה רחוקה.<ref></ref>

מודריק שיחק עם נבחרת ברית המועצות ביורו 1964, כאשר הוצב בעמדת המגן השמאלי. הוא היה חלק מהנבחרת עד הגמר, שם הפסידה 2-1 לנבחרת ספרד. משחק ההגנה שלו זכה לשבחים לאורך כל הטורניר, והוא היה חלק חשוב בהצלחת הקבוצה להגיע לגמר.

==קישורים חיצוניים==

== הערות שוליים ==

קטגוריה:כדורגלנים סובייטים
קטגוריה:בלמי כדורגל סובייטים
קטגוריה:מוסקבה: כדורגלנים
קטגוריה:כדורגלני דינמו מוסקבה
קטגוריה:כדורגלני נבחרת ברית המועצות
קטגוריה:כדורגלני יורו 1964
קטגוריה:רוסים שנולדו ב-1939
קטגוריה:רוסים שנפטרו ב-2017
במערכה

במערכה היה ביטאון ליהדות הספרדית שפורסם על ידי ועד העדה הספרדית בירושלים בשנים 1961–1991 בעריכתו של דוד סיטון. במערכה נחשב לממשיכו של "הד-המזרח" שנסגר ב-1951 בשל מחסור במימון.

הבטאון הוקם על ידי קבוצת עיתונאים, עסקנים ופעילים בני עדות המזרח במטרה לשמש לבמה קבועה לקולם של בני העדות השונות, חברי מפלגות ובלתי מפלגתיים, ולקבץ את בני העליות המזרחיות, הוותיקים והחדשים, הנאבקים לשפר תזונתם, תנאי דיורם והבטחת חינוך לילדיהם. בין מטרותיו הרצון להציג פעילויות המהוות מקור עידוד והשראה ולהציג בעיות כלליות ולהפוך את הבטאון למקור מידע ולגשר המחבר בין בני העדות, המרוחקים אחד מהשני, על ידי הפצתו בכל קצות הארץ.

==קישורים חיצוניים==
*[https://www.nli.org.il/he/journals/NNL-Journals990039235850205171/NLI כתב העת במערכה], באתר הספרייה הלאומית
* [http://jpress.org.il/Olive/APA/NLI_heb/?action=tab&tab=browse&pub=bamar חיפוש וקריאה מקוונת בדפי "במערכה" בשנים 1961–1988], באתר עיתונות יהודית היסטורית

==הערות שוליים==

קטגוריה:עיתונות בעברית
קטגוריה:ישראל: עיתונים
קטגוריה:יהדות ספרד
קטגוריה:יהדות ארצות האסלאם
ניסיון

ניסיון הוא ידע שאדם צובר מתוך פעילותו בתחום מסוים. הניסיון מתייחס לאירועים מודעים, לתפיסות או לידע המעשי ולבקיאות שנוצרת בתחום מסוים.

בתחום התעסוקה מיוחס משקל רב לניסיון של המועמדים לעבודה בזמן תהליך הגיוס למשרה. המונח ניסיון כולל היבטים שונים של ניסיון חיים, גם מחוץ לעולם התעסוקה. למשל ניסיון רפואי, ניסיון לימודי, ניסיון אמנותי או ניסיון מיני.

==ניסיון בעבודה==
מודעות "דרושים" מפרטות פעמים רבות את הניסיון הנדרש ממועמדים לאיוש המשרה המוצעת, לעיתים תוך הפרדה בין ניסיון המהווה תנאי הכרחי לקבלת המשרה וניסיון שאינו הכרחי אך מקנה יתרון למועמד.

במקצועות מסוימים, כגון רפואה או עריכת דין, נדרש ניסיון מינימלי של פעילות במקצוע בהנחייתם של בעלי ניסיון, קודם לקבלת רישיון לעסוק באותו מקצוע. במקצועות אחרים אין חיוב פורמלי בצבירת ניסיון לשם כניסה למקצוע, אך לבעל ניסיון יש יתרון בקבלה לעבודה על-פני חסר ניסיון. מוסדות להכשרה מקצועית משלבים ניסיון מעשי בתוכנית הלימודים, לשם קליטה קלה יותר בעבודה של בוגריהם.
לדוגמה: לעובדים בשירות המדינה בישראל מוסדרות דרישות הניסיון בתקשי"ר.

ניסיון בעבודה עלול לאבד מערכו בעקבות שינוי משמעותי של העובד או של סביבת עבודתו. עורך דין או מורה, למשל, המהגרים לארץ אחרת, יגלו שחלק ניכר מהניסיון שצברו בארץ מוצאם אינו מועיל בארץ שאליה היגרו. שינוי טכנולוגי משמעותי עלול אף הוא לפגוע בערכו של הניסיון המבוסס על טכנולוגיה שעבר זמנה.

==קישורים חיצוניים==

*[https://hebrew-academy.org.il/keyword/%D7%A0%D6%B4%D7%A1%D6%BC%D6%B8%D7%99%D7%95%D6%B9%D7%9F ניסיון], באתר האקדמיה ללשון העברית
*[https://www.merriam-webster.com/dictionary/experience#:~:text=%3A%20the%20fact%20or%20state%20of,the%20length%20of%20such%20participation Experience], באתר מילון מרים ובסטר 

==הערות שוליים==

קטגוריה:עבודה
קטגוריה:ידע
בית חגלה

דיר עזים בבית חגלה

בית חגלה, המכונה גם רואה נבו, היא התנחלות בבקעת הירדן ממזרח ליריחו, בסמוך ליישוב המקראי בית חגלה.

==היסטוריה==
הניסיונות להקמת יישוב החלו בהחלטת ועדת השרים להתיישבות ביוני 1979 להקים יישוב במקום, שאושרה בהחלטות ממשלה במאי 1981 ומרץ 1982. ההתיישבות הראשונית במקום נעשתה לאחר החלטת ועדת השרים להתיישבות בדצמבר 1983 להקים את נח"ל מול נבו ב-1983.

דו"ח טליה ששון מציין את הקמתה כחווה קטנה בשנת 1993.

אחר פינוי הקהילה היהודית מבית הכנסת שלום על ישראל בתחילת האינתיפאדה השנייה ב-2001, עברה ארנה קובוס למקום. במקביל, באותה תקופה נסגרה נח"ל מול נבו, שהפכה לבסיס צבאי.

ביולי 2015 נערך שוד חמוש בבית חגלה, ובעקבות כך הצטרף לחווה בשנת 2016 גרעין בשם רואה נבו. במקום מתגוררות (נכון לאוקטובר 2023) כ-43 משפחות.

ביולי 2021 נפתח במקום מרכז מבקרים לתיירות ביריחו.

באלול תשפ"ב (אוגוסט 2022) הוקמה בבית חגלה ישיבת "ירדן יריחו" בנשיאות הרב יצחק גינזבורג, כהמשך לישיבה שפעלה בבית הכנסת שלום על ישראל ביריחו עד לאינתיפאדה השנייה. ראש הישיבה היה הרב יהודה הרשקוביץ, בנו של הרב מיכאל הרשקוביץ; וכיהנו בה כרמי"ם הרב יוסי פלאי, בנו של הרב מנחם פליקס ועורך ספרי הרב יצחק גינזבורג, הרב דודי שטיינמץ והרב אהרן ברקוביץ'. עד לפירוק הישיבה בשנת 2024.

ב-13 בפברואר 2023 החליטה ממשלת ישראל להכשיר את בית חגלה לצד שמונה מאחזים נוספים. בעקבות כך נערך ב-22 בפברואר מעמד הנחת אבן הפינה ביישוב.

ב-6 בספטמבר 2023 חתם אלוף פיקוד מרכז יהודה פוקס על צו המעניק מעמד יישוב לבית חגלה ומכליל אותה במועצה אזורית מגילות ים המלח. שטח היישוב נגרע משטחי בית הערבה.

== קישורים חיצוניים ==
* 
* 
* [https://www.binyamin.org.il/newspaper/?parent=5823 מנעולה של ארץ], עיתון ארץ בנימין, באתר מועצה אזורית מטה בנימין

==הערות שוליים==

קטגוריה:יישובים שהוקמו ב-1983
קטגוריה:מאחזים שהוסדרו
קט:יישובים באזור ים המלח
קט:מועצה אזורית מגילות ים המלח
קטגוריה:התנחלויות ביהודה ושומרון
אלכס רו

אלכסנדר מייקל רו–בראון (באנגלית: Alexander Michael Roe-Brown; נולד ב-9 במאי 1990) הוא שחקן אנגלי, שידוע בעיקר בזכות משחקו בתור אליוט באדן בסדרה "The Cut" בסדרה "בילי הנער" 

== ילדותו ==
רו נולד בשכונת וסטמינסטר בלונדון, הממלכה המאוחדת. יש לו אחות תאומה בשם קתרין אליזבת'. אביו עבד כשרברב ואמו הייתה רקדנית בלט. הוא זכה במלגה לתיכון לטימר ושם למד עד 2009.

== קריירה ==
אלכס רו הופיע לראשונה בפרסומת לממתק Milky Way, עוד בהיותו ילד. התפקיד הראשון שקיבל היה בשנת 2000 כששיחק בסרט האימה "The Calling" כדילן סנט קלייר.

אחרי שג'ניפר סונדרס צפתה בו בהופעה בבית הספר, היא הציעה לו להגיע לאודישן לסדרה הקומית שכתבה, ג'אם וירושלים. הוא השתתף בסדרה, ובשנת 2010 שיחק בסדרה The Cut. ב-2011 הופיע בתפקיד אורח בסדרה "הולבי סיטי".

ב-2014 קיבל את התפקיד הראשון שלו בארצות הברית, כאשר הצטלם לפיילוט "Unstrung" ששודרה ברשת ABC אך לבסוף בוטלה. לאחר מכן עבר להתגורר בלוס אנג'לס וב-2016 השתתף בסרט המדע הבדיוני "הגל החמישי" ב-2018 גילם את ליאם פייג' בסרט "שלי לעולמים".

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2000
|The Calling
|דילן סנט קלייר
|
|-
|2014
|צלף: מורשת
|ריז
|
|-
|2016
|הגל החמישי
|אוון ווקר
|
|-
| rowspan="2" |2017
|הצלצול 3
|הולט אנטוני
|
|-
|לילות קיץ חמים 
|האנטר סטרוברי
|
|-
|2018
|שלי לעולמים 
|ליאם פייג'
|
|-
| rowspan="3" |TBA
|Bone Lake
|וויל
|
|-
|Hazard
|וויל
|גם מפיק
|-
|Sic
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2005
|The Fugitives
|ג'יי קיטון
|תפקיד ראשי; 7 פרקים
|-
|2009
|Jam & Jerusalem
|כריסטופר מרטין
|פרק: "Dinner Party"
|-
|2010
|The Cut
|אליוט באדן
|תפקיד ראשי (עונות 2–3); 21 פרקים
|-
| rowspan="4" |2011
|הולבי סיטי
|קונור ליין
|פרק: "Damage Control"
|-
|Doctors
|מאט גונן
|פרק: "Tricky Dicky"
|-
|הוליאוקס 
|טובי
|פרק: "#1.3161"
|-
|The Jury
|תלמיד
|2 פרקים
|-
|2018–2020
|סירנה
|בנג'מין "בן" פונאל
|תפקיד ראשי (3 עונות); 36 פרקים
|-
|2022–הווה
|בילי הנער 
|פאט גארט 
|תפקיד חוזר (עונה 1)
תפקיד ראשי (עונה 2); 10 פרקים
|}

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1990
נחל עזגד

נחל עזגד הוא נחל קניוני בנגב, ישראל.

==מקור השם==
עזגד הוא שם פרטי של אב משפחה המופיע במקרא בספר עזרא ובספר נחמיה.

השם מורכב מהלחם המילים עַז וגד.

==גאוגרפיה==
הנחל ממוקם בדרום מדבר יהודה ונשפך לנחל עמיעז. נתחם על ידי מעלה עזגד מצפון, נחל אשלים מדרום, מישור עמיעז והר סדום ממזרח.

אורך הנחל כ-8 קילומטרים. הנחל יורד מרום 50+ מטר גובה מעל פני הים עד 170- מטר.

הנחל מורכב משכבות סלעי צור וקירטון.

==צומח==
הנחל רווי בפורסקליאה שבירה, עצי שיטה ושיזף.

==מסלול הליכה==
הנחל הוא חלק מסלול הליכה מעגלי פופולרי למיטבי לכת. חלקו של הנחל עזגד, כ-5 קילומטר, מסומן בסימון שבילים ירוק, והוא מתחבר לנחל אשלים לעוד כ-5 קילומטר המסומן בסימון שבילים כחול. המסלול כולל שימוש ביתדות וכניסה לגבים מלאי מים.
בתחילת המסלול, במפגש עם נחל אשלים, אזור מגודר החשוד בסחף מוקשים.

==הערות שוליים==

עזגד
If We Ever Broke Up

"If We Ever Broke Up" הוא שיר של הזמרת-יוצרת הבריטית מיי סטפנס, שיצא ב-1 בינואר 2023 תחת EMI רקורדס. הסינגל הפך לוויראלי בטיקטוק והגיע ל-20 המקומות הראשונים במצעד הסינגלים הבריטי, כמו גם במצעדי המוזיקה במדינות אחרות.
סרטון המילים הרשמי של השיר יצא לאור בפברואר 2023.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת EMI רקורדס
עלילת הדם בקודן (1698)

בשנת 1698 הואשמו יהודים ברצח נער נוצרי בעיירה קודן שהשתייכה באותם ימים לדוכסות הגדולה של ליטא.

== עלילת הדם ==
בתאריך 7 במאי 1698, לאחר שהתקיימה תהלוכה נוצרית בעיירה קודן, נעלם ילד נוצרי בן 3 בשם מאצ'יק טימושוויץ', בנם של טימוש לוקשביץ' וקטרזינה יחימובה. הוריו של הילד האשימו את היהודים שחטפו את בנם.

המושל המקומי אנדז'יי סטפן רזשיקי עצר את זקני הכפר היהודים, בזמן שכמה מהיהודים נמלטו מהעיר. יהודי תושב הכפר בשם שלמה מיסאנוביץ' העיד כנגד היהודים במשפט שנערך ושימש כנציג הראשי של התביעה. בעדותו הוא מסר כי שבוע לאחר שהילד נעלם, בעודו עומד ליד בית הכנסת ובית הרב, הביא יהודי בשם לייב, תושב הכפר, את גופת הילד והסתיר אותו בביתו של יהודי אחר בשם פרוים (אפרים).

מיסאנוביץ' התוודה כי יחד עם יהודי בשם בורוך (ברוך) הם לקחו את גופת הילד לשדות שמחוץ לכפר, ושם ב-19 במאי מצאו אותה רועי הצאן. הילד נקבר בכנסיית סנט אנה בקודן.

== תוצאות עלילת הדם ==
האציל סאפיה, בעל הזכויות בקרקעות קודן, התבשר על המקרה והסכים לבקשת השופטים להורות על הרס מוחלט של בית הכנסת היהודי תוך שעה אחת, כך ש'אפילו היסודות לא יישארו באדמה'. הוא גם הורה על הרס מוחלט של בית הקברות היהודי.

שני היהודים, לייב ופרוים, הוכרזו כאשמים, ועל פי החוק, נגזר דינם בעונש מוות.

התיק נדון בבית המשפט העירוני בקודן, שנוספו לו ארבעה אצילים נוספים שמונו על ידי בעל הזכויות בקרקע. העד מיסאנוביץ' אישר בשנית את עדותו הקודמת.

הנאשמים היהודים עונו על המתלה שלוש פעמים ונשרפו בלהבות. אף על פי כן, נכתב בדוח בית המשפט כי 'בעקשנותם' הם לא הודו ברצח הילד. לאחר מכן פסק בית המשפט בשנית על עינויים נוספים, אך גם זה לא גרם לנאשמים להודות. הם רק בכו ואמרו: 'אפילו אם הייתם גוזרים לשרוף אותנו עד כלות ולחתוך אותנו לחתיכות, לא היינו אומרים כלום, כי אנחנו לא יודעים כלום'. בסופו של דבר גזר בית המשפט את שניהם למוות בעריפת ראשים.

ההוצאה להורג התרחשה ב-28 במאי 1698<ref></ref>

== ראו גם ==
* עלילת דם

== לקריאה נוספת ==
* Zenon Guldon and Jacek Wijaczka, The Accusation of Ritual Murder in Poland 1500-1800, Polin: Studies in Polish Jewry Volume 10: Jews in Early Modern Poland, Liverpool University Press, 1997, עמ' 99–140

==הערות שוליים==

2023 04
קטגוריה:עלילות דם
קטגוריה:ליטא: היסטוריה
קטגוריה:1698
גיין

צרפת בשנת 1477, כאשר גיין הייתה חלק מתחום המלוכה
הממשל הכללי של גיין וגסקוניה ב-1733
גיין (בצרפתית: Guyenne; באוקסיטנית: Guiana) הייתה פרובינציה צרפתית עתיקה שתאמה בערך למחוז הרומאי של אקוויטניה סקונדה והארכידיוקסיה של בורדו.
== היסטוריה ==
השם "Guyenne" מגיע מ-Aguyenne, טרנספורמציה פופולרית של אקוויטניה. <ref>Xavier de Planhol, An Historical Geography of France (Cambridge, 1994), p. 168.</ref> במאה ה-12 היא יצרה, יחד עם גסקוניה, את דוכסות אקוויטניה, שעברה תחת שליטתם של מלכי אנגליה על ידי נישואיה של אלינור מאקוויטניה להנרי השני.

במאה ה-13, באמצעות כיבושיהם של פיליפ השני, לואי השמיני ולואי התשיעי, הוגדרה גיין בגבולות הצרים יותר שנקבעו בחוזה פריז (1259) ונבדלה מאקיטן. גיין כללה אז את הבורדלה (הרוזנות הישנה של בורדו), הבזדה, חלק מפריגור, לימוזן, קוורצי ורואר ואז'נה שמסר פיליפ השלישי לאדוארד הראשון בהסכם אמיין (1279). עדיין מאוחדת עם גסקוניה, היא יצרה דוכסות המשתרעת מהשראנט ועד הרי הפירנאים. דוכסות זו הוחזקה כפייף בשבועת אמונים למלכי צרפת, וגם ב-1296 וגם ב-1324, היא הוחרמה על ידי מלכי צרפת בטענה שנפל כשל בחובות הפיאודליות.

בהסכם ברטיני (1360), אדוארד השלישי, מלך אנגליה רכש את הריבונות המלאה של דוכסות גיין, יחד עם אוני, סנטון, אנגומואה ופואטו. הניצחונות של ברטראן דו גסלין וגסטון השלישי, רוזן פואה, החזירו את הדוכסות זמן קצר לאחר מכן לגבולותיה מהמאה ה-13. בשנת 1451, היא נכבשה ולבסוף אוחדה לכתר הצרפתי על ידי שארל השביעי. ב-1469, לואי האחד עשר נתן אותה בתמורה לשטחי שמפאן וברי לאחיו שארל, דוכס ברי, שלאחר מותו ב-1472 היא שוב אוחדה לתחום המלכותי.

גיין כוננה אז ממשלה () אשר מהמאה ה-17 ואילך אוחדה עם גסקוניה. ב-1779 כינס לואי השישה עשר את האסיפות המחוזיות של גיין ושקל להרחיב את האספה למחוזות אחרים, אך נטש רעיון זה לאחר שחווה את התנגדות המעמדות המיוחסים בגיין. <ref></ref> ממשלת גיין וגסקוניה (), עם בירתה בבורדו, נמשכה עד סוף המשטר הישן (1792). תחת המהפכה הצרפתית, המחוזות שנוצרו מגיין ממש היו אלו של ז'ירונד, לוט-א-גארון, דורדון, לוט, אוורון והחלק הראשי של טארן-אט-גארון.

==קישורים חיצוניים==
* 

== הערות שוליים ==

קטגוריה:מדינות לשעבר בתחומי צרפת
אפרים בילבסקי

אפרים (אפי) בילבסקי-ירדן (Efraim Bilavsky; נולד ב-12 בינואר 1974) הוא מומחה לרפואת ילדים ולמחלות זיהומיות, מנהל היחידה למחלות זיהומיות בבית החולים שניידר. בילבסקי הוא פרופסור מן המניין לרפואת ילדים בפקולטה לרפואה באוניברסיטת תל אביב.

==ביוגרפיה ==
נולד ברמת גן. למד בבית הספר תיכון חדש בתל אביב. שירת כקצין שלישות במפקדת חילות השדה.

בשנת 1997 נרשם ללימודי רפואה באוניברסיטת תל אביב. השלים את לימודיו כסטאז'ר מצטיין בבית חולים השרון בפתח תקווה והתמחה ברפואת ילדים בבית החולים שניידר בין השנים 2005 ל-2010.
בהמשך עבר התמחות במחלות זיהומיות בבית החולים איכילוב בין השנים 2010 ל-2012, וחזר כמומחה למחלות זיהומיות וכרופא בכיר למחלקת ילדים ג' בשניידר בשנת 2013. משנת 2022 הוא משמש בתפקיד מנהל היחידה למחלות זיהומיות בבית החולים שניידר, אחרי שהחליף בתפקיד את פרופ' יצחק לוי.

בילבסקי שימש בתפקיד גזבר החברה הישראלית לפדיאטריה קלינית וכראש החוג לרפואת ילדים באוניברסיטת תל אביב.

אפי בילבסקי נשוי לרופאת הילדים חבצלת ירדן-בילבסקי. לזוג שלושה ילדים. מתגורר בהרצליה.

== פרסומים ==
אפי בילבסקי פרסם יותר ממאה מאמרים מדעיים. תחום מחקרו העיקרי הוא זיהום מולד בווירוס הציטומגלו.

== אתר האינטרנט ==
בשנת 2019 הקים בילבסקי אתר לרפואת ילדים בעברית בשם "דוקטור אפי", במטרה להנגיש את תחום רפואת הילדים להורים ולילדים. האתר זוכה לכניסות ולצפיות רבות.

==קישורים חיצוניים ==

* 
* 

==הערות שוליים ==

קטגוריה:רופאי ילדים ישראלים
קטגוריה:רופאים ישראלים למחלות זיהומיות
קטגוריה:בוגרי תיכון חדש
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1974
ימים ברקיע (שיר)

"ימים ברקיע" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.

== רקע וכתיבה ==
השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-23 במאי 1987. בשבוע לאחר מכן נכנס לדירוג במקום ה-19. הוא הגיע לשיאו במקום החמישי, והחל בירידה משמעותית בדירוג. לבסוף, ב-9 בדצמבר, לאחר שמונה שבועות רצופים, יצא מהמצעד השבועי. הוא לא דורג במצעד הפזמונים העברי השנתי ב-1988 – הסינגל היחידי של אדם מתוך האלבום שלא דורג בסוף השנה.

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים בהוצאת הד ארצי
פרפנצ'ה הוצאה לאור

פְּרָפַּנְצָ'ה הוצאה לאור היא הוצאת ספרים עצמאית המתמחה בספרות מזרח אסיה. היא מפיקה ספרי פרוזה, עיון, ושירה, בדגש על תרגומים של כתבים קלאסיים קדומים מארצות המזרח הרחוק. ההוצאה לוקחת חלק בפעילויות הקולקטיב הספרותי, קולקטיב של הוצאות ספרים עצמאיות בישראל.

פרפנצ'ה הוצאה לאור הוקמה בשנת 2020 על-ידי ד"ר אורי קפלן, מומחה לדתות מזרח אסיה ומרצה באוניברסיטת חיפה.<ref></ref><ref></ref>

ההוצאה מקדמת את המפעל לתרגום כתבי הקודש הבודהיסטיים לעברית ישירות משפות המקור. עד כה תורגמו וראו אור במסגרת המפעל הטקסטים הקלאסיים "מראָה אל מסורת הזן", "סוטרת הלוטוס", "סוטרת היהלום", "סוטרת ההארה השלמה", ו"מבוא להשקטה והתבוננות".

סוטרת הלוטוס יצאה לאור בתמיכת המפעל לתרגום ספרות מופת של מרכז הספר והספריות בשיתוף משרד התרבות והספורט. תרגום ספר השירה של הַאן יוֹנְג-אוּן, "הדממה שלך", יצא לאור בתמיכת המכון לתרגום הספרות של ממשלת קוריאה הדרומית.<ref>https://www.ltikorea.or.kr/en/pages/archive/translationBookView.do?booksIdx=1796</ref>

פְּרָפַּנְצָ'ה הוא מונח בסנסקריט שמשמעותו ריבוי ההַמשָׂגָה והדמיון.

== ספרים בולטים ==
* המודל הסיני / דניאל בל
* מראָה אל מסורת הזן / היוּ-ג'וֹנְג
* היסטוריה קצרה של הבודהה / דונלד לופז
* בתו של הסמוראי / אֵטְסוּ אינאגקי סוגימוטו
* מבוא להשקטה והתבוננות / גְ'ה-יִי
* סיפורי חוכמה מן המזרח / אורי קפלן
* דֵנְשִיגִ'ישוֹ – מסעות אל יפן וממנה / ארז יוסקוביץ<ref></ref><ref></ref>
* הדממה שלך / הַאן יוֹנְג-אוּן
* קייפופ – המילון הרשמי
* לשבת ולשכוח – לקט כתבי דאואיזם קדומים
* סוטרת היהלום
* סוטרת הלוטוס
* המנודה של האיים / ג'וזף קונרד
* כה אמר קונפוציוס / מסינית קלאסית: אורי קפלן, איור: C.C. Tsai.

== קישורים חיצוניים ==
* 

== הערות שוליים ==

קטגוריה:הוצאות ספרים בישראל
קטגוריה:הוצאה לאור
פלנדריה הצרפתית

פלנדריה הצרפתית (בצרפתית: La Flandre française) היא חלק מהמחוז ההיסטורי של פלנדריה בצרפת של ימינו, שבו דיברו או עדיין דוברים באופן מסורתי דיאלקט של הולנדית. האזור שוכן באזור המודרני של או-דה-פראנס ומתאים בערך לנפות ליל, דואי ודנקרק על הגבול הצפוני עם בלגיה. יחד עם אנו הצרפתית וקמברזי, היא מהווה את המחוז הצרפתי של נור.
שינויים טריטוריאליים עקב חוזה הפירנאים (1659), כולל פלנדריה הצרפתית
== גאוגרפיה ==
פלנדריה הצרפתית מורכבת בעיקר מאדמות ביצות שטוחות באזור העשיר בפחם ממש דרומית לים הצפוני. היא מתחלקת לשני אזורים:

# ווסטהוק הצרפתית מצפון-מערב, שוכנת בין נהר ליס לים הצפוני, בערך באותו אזור כמו נפת דנקרק;
# פלנדריה הוולונית (בצרפתית: La Flandre wallonne; בהולנדית: Waals Vlaanderen), מדרום מזרח, מדרום לליס וכעת הנפות של ליל ודואי.

== היסטוריה ==
Hauts-de-France, עם חמשת המחוזות שלו, בצבע לפי המחוזות ההיסטוריים כפי שהיו קיימים עד 1790. מלבד השטחים שהוזכרו לעיל בטקסט, חלקים זעירים של ארטואה ופיקרדי תרמו גם למחוז נור.]]
האזור היה בעבר חלק מפרנקיה בעת העתיקה ובימי הביניים, מראשית הממלכה הפרנקית (שהתפתחה לאימפריה של קרל הגדול) תחת המלכים המרובינגים כמו קלוביס הראשון, שהוכתר בטורנה. פלנדריה נפלה בהדרגה לשליטתם של האנגלים ולאחר מכן הספרדים, הפכה לחלק מארצות השפלה הספרדיות ונשמרה על ידי ספרד בתום מלחמת שמונים השנים. כאשר הכוח הצבאי הלאומי הצרפתי חזר תחת הבורבונים עם המלך לואי ה-14 "מלך השמש" (1638–1715), חלק מפלנדריה הצרפתית ההיסטורית הוחזר לממלכה.
מפה מפורטת של פלנדריה הצרפתית
האזור שנקרא כיום "פלנדריה הצרפתית" היה פעם חלק מרוזנות פלנדריה של המדינה הפיאודלית, אז חלק מדרום הולנד. היא הופרדה מהרוזנות (חלק מהירושה הבורגונדית של ההבסבורגים) ב-1659 עקב שלום הפירנאים, שסיים את הסכסוך הצרפתי-ספרדי במלחמת שלושים השנים (1618–1648), ונוספו חלקים אחרים של האזור. בהסכמים עוקבים ב-1668 וב-1678. האזור נמסר לממלכת צרפת, והפך לחלק ממחוז פלנדריה אנו. חלק הארי הפך לחלק ממחוז נור הצרפתי המודרני, למרות שחלקים מערביים של האזור, שנפרדו בשנת 1237 והפכו למחוז ארטואה לפני הוויתור לצרפתים, הם כעת חלק מPas-de-Calais.

במהלך מלחמת העולם השנייה, "פלנדריה הצרפתית" התייחסה לכל נור-פה דה קאלה, שהוצמדה לראשונה לממשל הצבאי של בלגיה הכבושה על ידי הגרמנים, אז חלק תחת רייכסקומיסר, ולבסוף חלק מרייכסגאו תאורטי של פלנדריה.

פלנדריה הצרפתית, עשירה בפחם, מול הים הצפוני, גבלה בשכנים חזקים בדרך כלל, ונלחמה פעמים רבות באלף השנים שבין ימי הביניים למלחמת העולם השנייה.

== שפה ==
השפה המסורתית של צפון פלנדריה הצרפתית (ווסטהוק), הקשורה לשפה ההולנדית, ידועה בשם מערב פלמית, באופן ספציפי, תת-דיאלקט המכונה פלמית צרפתית, המדוברת על ידי כ-20,000 דוברים יומיים ו-40,000 משתמשים מזדמנים. <ref>http://www.uoc.edu/euromosaic/web/document/neerlandes/an/i1/i1.html</ref> השפה המסורתית של פלנדריה הוולונית (חלק מפלנדריה הרומנשית) היא פיקארדית (והדיאלקטים שלה, כמו או Rouchi). בתי ספר רבים באזור זה מלמדים פלמית לתלמידי בית ספר, חלקית במאמץ להחיות את השפה. <ref></ref>

== תרבות ==
בשנת 2008, הצלחת הסרט Bienvenue chez les Ch'tis האירה את החלק הזה של צרפת לקהל רחב.

==קישורים חיצוניים==

== הערות שוליים ==

קטגוריה:צרפת: אזורים
קטגוריה:פלנדריה
לופה (חברה)

לופה (באנגלית: Lupa) היא חברה פרטית ישראלית העוסקת בפיתוח פתרונות הדפסה למגוון מוצרים אישיים: אלבומי תמונות, לוחות שנה, ותמונות קיר אותם יוצר המשתמש מהתמונות שלו בממשקי העריכה של המחשב או באפליקציה.

== היסטוריה ==
החברה נוסדה בספטמבר 2006 על ידי האחים עופר ויורם רוזנבאום, במטרה לאפשר הדפסת תמונות דיגיטליות למוצרי דפוס פיזיים, אותם הצרכן יכול לערוך בעצמו.

בתחילת הדרך החברה סיפקה ממשק עריכה במחשב האישי בלבד. לאחר עליית עידן הסמארטפונים והצילום שהפך לאחד השימושים העיקריים בהם, פיתחה החברה אפליקציה להדפסת אלבומי תמונות ישירות מהסמארטפון.<ref></ref>

בשנת 2023 השיקה החברה אפליקציה חדשה המשלבת יצירת אלבומים אישיים בשילוב יכולות בינה מלאכותית (AI).

== פעילות ==
החברה פועלת בישראל ומעסיקה כ-40 עובדים. משרדי החברה נמצאים בפתח תקווה.

במהלך השנים, החברה הריצה מספר קמפיינים שיווקיים ושיתופי פעולה, כאשר חלקם זיכו את החברה ואת מייסדיה בפרסים שונים.

== תארים וזכיות ==
* פרס 'העסקים הקטנים שחושבים אחרת' מטעם ידיעות אחרונות וחברת אורנג' (2007)<ref></ref>
* 'אנשי השיווק' של איגוד השיווק הישראלי (אפריל 2008)<ref></ref>
* פרס 'אפי' בקטגוריית הפלטינום עקב המהלך השיווקי של השקת אפליקציית לופה למובייל (2019)<ref></ref><ref></ref>

== קישורים חיצוניים ==
* 

* 

== הערות שוליים ==

קטגוריה:חברות ישראליות
לואיש מפורטוגל, דוכס בז'ה

האינפנטה לואיש מפורטוגל, דוכס בז'ה (3 במרץ 1506 – 27 בנובמבר 1555) היה בנו של מנואל הראשון, מלך פורטוגל ואביו של אנטוניו, אב המנזר של קראטו. הוא השתתף בכיבוש תוניס.

== ביוגרפיה ==
לואיס בטריפטיכון התינוקות; מאת המאסטר של לוריניה, 1516.
לואיש נולד ב-3 במרץ 1506 באברנטש, והיה בנם השני של מנואל הראשון, מלך פורטוגל ואשתו השנייה מריה מאראגון (בתם השלישית של המלכים הקתוליים). הוא ירש את אביו כדוכס בז'ה וגם מונה לקונסטבל הממלכה (בפורטוגזית: Condestável do Reino) ולראש המסדר של מסדר יוחנן הקדוש מירושלים, עם המפקדה הפורטוגלית שלו בעיירה קראטו.

בכיבוש תוניס (1535) פיקד לואיש, גיסו של קרל החמישי, על הצבא הפורטוגזי. הגליאון הפורטוגזי São João Baptista, הידוע גם בשם Botafogo התבקש במיוחד על ידי קרל החמישי, וזו הייתה הספינה החזקה ביותר בעולם באותה תקופה, עם 366 תותחי ברונזה. איל ניגוח ימי בוטפוגו הוא ששבר את השלשלאות בלה גולט, שהגן על פתח הנמל של תוניס, ואיפשר לצי בעלות הברית הנוצריות להגיע ולכבוש את העיר. <ref>Panorama (1841) Vol.5, pp.384.</ref> לואיש מת במרווילה, ליסבון ב-27 בנובמבר 1555.

== משפחתו ==
לואיש לא התחתן. הוא נחשב כבן זוג פוטנציאלי של אחייניתו מריה מנואלה, נסיכת פורטוגל בתקופה שבה בריאותו של בנו של ז'ואאו השלישי ז'ואאו מנואל הייתה שברירית. למרות שכאשר הוצע למלך, הוא סירב לאפשרות זו ומריה מנואלה נישאה במקומו לבן דודה פליפה, מלך ספרד ופורטוגל לעתיד.

בין 1537 ל-1540, הוא נחשב גם כבן זוג אפשרי של בתם של הנרי השמיני וקתרין מאראגון, מרי, לעתיד מרי הראשונה, מלכת אנגליה, אך הרעיון נזנח מאוחר יותר בגלל בעיות עם הירושה של אנגליה.

נולד לו בן טבעי מאת ויולטה גומס, פליקנה (שקנאי), נוצרית חדשה, שנאמר כי מתה כנזירה באלמוסטר, סנטרה, ב-16 ביולי 1568, בתו של פדרו גומס, מאבורה. יש אומרים שהם בסופו של דבר התחתנו אולי באבורה, ובכך העניקו לגיטימציה לילדים שלהם לכל מטרה.

בנם אנטוניו, אב המנזר של קראטו, יהיה אחד הטוענים לכס המלכות לאחר מותו של סבשטיאו, מלך פורטוגל בקרב אל-קסר אל-כביר מוכה האסון ובמשבר השושלתי שבא בעקבותיו, ולפי כמה היסטוריונים, היה מלך פורטוגל במשך כחודש בשנת 1580.

== אילן יוחסין ==

==קישורים חיצוניים==

== הערות שוליים ==

קטגוריה:אצולה פורטוגזית
קטגוריה:בית אביש
קטגוריה:ילידי 1506
קטגוריה:נפטרים ב-1555
STS-72

STS-72 הייתה המשימה ה-10 של מעבורת החלל אנדוור. המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים.

==צוות==
* מפקד המשימה - בריאן דאפי
* טייס - ברנט ג'ט
* מומחה משימה 1 - לירוי צ'יאו
* מומחה משימה 2 - וינסטון סקוט
* מומחה משימה 3 - קואיצ'י וקאטה
* מומחה משימה 4 - דניאל ברי

==נתוני משימה==
השיגור בוצע ב-11 בינואר 1996 ולאחר הפסקת ספירה קצרה בניקודה T-5 דקות עקב בעיות תקשורת.

שעת טיסה נבחרה במטרה להתאים את המסלול ללכידת לוויין יפני ששוגר ב-18 במרץ 1995 וסיים את תוכנית פעילותו. לכידת הלוויין עברה בהצלחה והוא הועבר לתא המטען של המעבורת.

משימה נוספת הייתה להציב במסלול לוויין OAST-Flyer מסדרת לווייני SPARTAN. הלוויין שוחרר והוא טס במרחק של כ-72 ק"מ מהמעבורת במשך 50 שעות. ביום השישי של טיסת המעבורת הוא הוחזר לתא המטען.

במהלך הטיסה בוצע מספר פעמים פעילות חוץ רכבית פעילות ראשונה כללה צ'יאו וברי ונמשכה 6 שעות. בפעילות השנייה השתתפו צ'יאו וסקוט והיא נמשכה כ-6 שעות. מטרת פעילויות אלו היה לבחון שיטות להרכבת תחנת החלל הבין-לאומית.

בנוסף לכך בוצעו ניסויים בתחומים שונים.

המעבורת נחתה במסלול נחיתה מס' 15 במרכז החלל קנדי ב-20 בינואר 1996.

מהחלטת על הרכב הצוות ועד לחזרת הצוות לכדור הארץ תהליך אימונים ומשימה עצמה צולמו בסרט תעודה של PBS. בסרט השתתפו גם בני משפחה של האסטרונאוטים. הסרט באורך 90 דקות קיבל שם Astronauts והוקרן בשנת 1997.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-72.html סיכום המשימה באתר נאס"א]
* [http://www.spacefacts.de/mission/english/sts-72.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_074_STS-072_Press_Kit.pdf דיווח לעיתונות]
* [https://www.youtube.com/watch?v=EB8LhQ3Z3VE סרטון על המשימה]

STS-072
קטגוריה:1996 בארצות הברית
בריאן דאפי

בריאן דאפי (באנגלית: Brian Duffy; נולד ב-20 ביוני 1953, סיאטל) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
בריאן דאפי נולד בעיירה רוקלנד שבמסצ'וסטס. לאחר סיום לימודי בית ספר הוא למד באקדמיית חיל האוויר של ארצות הברית אותה סיים בשנת 1975 עם תואר במתמטיקה. לאחר סיום הלימודים דאפי סיים קורס טיס והוצב ביחידת חיל האוויר בווירג'יניה בשנת 1976. הוא שירת כטייס מקדונל דאגלס F-15 איגל עד לשנת 1979 ואז עבר לבסיס החיל ביפן. בשנת 1981 הוא סיים לימודי תואר שני במנהל עסקים באוניברסיטת דרום קליפורניה. בשנת 1982 הוא סיים קורס בבסיס חיל האוויר אדוארדס וקיבל הסמכה כטייס ניסוי. בסך הכול יש לו 5000 שעות טיסה ב-25 מטוסים שונים.

==שירות בתחום החלל==
בשנת 1985 דאפי נבחר ליחידת האסטרונאוטים של נאס"א. הוא היה חבר בצוות קרקע של מספר משימות. בשנת 1992 הוא השתתף במשימת STS-45 כטייס של מעבורת החלל קולומביה (צ'ארלס בולדן היה מפקד צוות). זו הייתה המשימה הראשונה שנשאה את המעבדה האטמוספירית ליישומים ומדע (ר"ת באנגלית: ATLAS-1), שהורכבה בתא המטען של המעבורת, ובה 12 ניסויים בתחומי כימיה אטמוספירית, קרינה סולרית, פיזיקה של פלזמה בחלל, ואסטרונומיה בתחום העל-סגול. בשנת 1993 הוא השתתף במשימת STS-57 כטייס של מעבורת החלל אנדוור (רונלד גרייב היה מפקד צוות). המטרה העיקרית הייתה ביצוע מחקרים בעזרת מערכת SPACEHAB והחזרת לוויין EURECA של סוכנות החלל האירופית. במשימת STS-72 בקיץ 1993 הוא היה מפקד צוות מעבורת החלל אנדוור. המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. בשנת 2000 הוא טס כמפקד צוות על סיפון מעבורת החלל דיסקברי במשימה STS-92. במהלך הטיסה הועבר ציוד נוסף לתחנת החלל הבין-לאומית והוא הותקן מחוץ לתחנה.

==לאחר פרישה מנאס"א==
לאחר פרישה מנאס"א בשנת 2001 דאפי עבד בלוקהיד מרטין עד לשנת 2008. בהמשך הוא עבר לנורת'רופ גראמן.

==קישורים חיצוניים==

* 
* [http://www.spacefacts.de/bios/astronauts/english/duffy_brian.htm ביוגרפיה]
* [https://historycollection.jsc.nasa.gov/JSCHistoryPortal/history/oral_histories/DuffyB/duffyb.htm ריאיון עם בריאן דאפי]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1953
גלילי דרחי

גלילי דרחי (נולד ב-10 במרץ 1949, תל אביב, ישראל) הוא כדורגלן עבר ישראלי, אשר שיחק לרוב בעמדת הקשר ומזוהה עם קבוצות גדנ"ע תל אביב יהודה, שמשון תל אביב, והפועל פתח תקווה. בראשית שנות ה-70 של המאה ה-20 שיחק בקבוצת וינר ספורט קלוב מאוסטריה.

==קורות חייו==
גלילי דרחי נולד בתל אביב ב-1949. ב-1964 הצטרף לקבוצת גדנ"ע תל אביב יהודה, ובשל רמת משחקו וכושרו הגופני שיחק עם שחקני שנתון 1947. בעונת 1964/1965 זכה עם קבוצתו באליפות ליגת העל בכדורגל לנוער, וביולי 1967 זכה עם קבוצתו בגביע המדינה בכדורגל לנוער שנקרא "גביע ירושלים" באותה העת. בהמשך, במהלך עונת 1966/1968 בליגה הלאומית עבר לשחק בקבוצת שמשון תל אביב תחת מאמנו מקבוצת גדנ"ע יהודה עמי פזטל. משחקו הראשון היה ב-1 באוקטובר 1967 מול הפועל תל אביב. דרחי שיחק בשורות שמשון תל אביב עד סיום עונת 1968/1969 בליגה הלאומית ומשחק הליגה האחרון בשורות הקבוצה היה ב-21 ביוני 1969 מול מכבי תל אביב. בסך הכל הופיע ב-40 משחקי ליגה בשורות שמשון תל אביב ובהם כבש 6 שערים.

בסיום העונה עבר דרחי לשחק בקבוצת הפועל פתח תקווה. משחקו הראשון היה ב-4 באוקטובר 1969 מול הפועל כפר סבא. דרחי שיחק בשורות פתח תקווה עד לסיום עונת 1971/1972 בליגה הלאומית ומשחק הליגה האחרון שלו היה ב-24 ביוני 1972 מול בני יהודה תל אביב. בסף הכל שיחק דרחי ב-56 משחקי ליגה בשורות הפועל פתח תקווה ובהם כבש 9 שערים. בשל חילוקי דעות כספיים מול קבוצתו ורצונו לשחק מחוץ לישראל, נכנס דרחי להסגר בינלאומי. הוא יצא להולנד והתאמן בשורות קבוצת המילואים של אייאקס אמסטרדם. לאחר מספר חדשים עבר להתאמן בשורות חרונינגן, אך לא עלה בידו לחתום חוזה עם הקבוצה. בהמשך, יצא לאוסטריה וחתם בשורות קבוצת וינר ספורט קלוב. הוא שיחק בשורות הקבוצה במהלך עונת 1973/1974 בליגה הלאומית האוסטרית . עם סיום העונה הוקמה הבונדסליגה האוסטרית, קבוצתו הורדה לליגה השנייה ודרחי החליט לפרוש ממשחק פעיל.

ב-1967 זומן דרחי לשורות נבחרת ישראל בכדורגל עד גיל 19, ובהמשך ועד 1970 שיחק בשורות נבחרת הנוער בכדורגל.

לאחר פרישתו פנה לעולם עסקי המוזיקה בווינה, הוא ניהל שלושה מועדוני ג'אז והתערה בחוגי הבוהמה הווינאית. ב-1982 שב לישראל, עבר קורס מאמני כדורגל במכון וינגייט, ובהמשך החל לאמן קבוצות ילדים ונערים במסגרת גדנ"ע יהודה. גלילי דרחי מתגורר בתל אביב-יפו, הוא נשוי ואב לשני ילדים.

== תארים ==
;גדנ"ע תל אביב יהודה
* אלופת ישראל לנוער: 1964/1965
* מחזיקת גביע המדינה לנוער, "גביע ירושלים": 1966/1967

== קישורים חיצוניים ==

* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני שמשון תל אביב
קטגוריה:כדורגלני נבחרת ישראל
קטגוריה:כדורגלני הפועל פתח תקווה
קטגוריה:כדורגלנים ישראלים באוסטריה
קטגוריה:כדורגלני גדנ"ע יהודה
קטגוריה:כדורגלני וינר ספורט קלוב
קטגוריה:ישראלים שנולדו ב-1949
הרקיע השביעי (סדרת טלוויזיה)

הרקיע השביעי (באנגלית: 7th Heaven) היא סדרת דרמה משפחתית טלוויזיונית אמריקאית שנוצרה והופקה על ידי ברנדה המפטון, בהפקת אהרון ספלינג. הסדרה עלתה לראשונה ב-26 באוגוסט 1996 ברשת The WB, שם שודרה במשך עשר עונות, מה שהפך אותה לסדרה הארוכה ביותר בתולדות הרשת. לאחר השבתת הרשת ומיזוגה עם רשת UPN ליצירת The CW, הסדרה עלתה ברשת החדשה ב-25 בספטמבר 2006, לעונתה האחת-עשרה והאחרונה. הפרק האחרון שלה שודר ב-13 במאי 2007. הרקיע השביעי הייתה הסדרה האחרונה שהופקה על ידי Spelling Television לפני שהיא נסגרה והפכה ליחידה בשם CBS Television Studios .

== רקע ==
הסדרה עוקבת אחר הכומר אריק קמדן, כומר פרוטסטנטי המתגורר בעיירה הבדיונית גלנואק, קליפורניה, ואשתו אנני כשהם מתמודדים עם גידול שבעה ילדים בגילאים הנעים בין תינוקות למבוגרים עם משפחות משלהם.

== צוות ראשי ודמויות ==
<div class="div-col">
* סטיבן קולינס בתור הכומר אריק קמדן
* קתרין היקס בתור אנני קמדן
* בארי ווטסון בתור מאט קמדן (עונות 1–6 ו-9; 7–8 חוזרים, אורח מיוחד 10)
* דייוויד גלאגר בתור סיימון קמדן (עונות 1–7 ו-9–10; עונה 8 תפקיד חוזר)
* ג'סיקה בייל בתפקיד מרי קמדן (עונות 1–6; עונה 7 חוזרת, אורחת מיוחדת 8 ו-10)
* בוורלי מיטשל בתור לוסי קמדן
* מקנזי רוסמן בתור רותי קמדן
* צ'אז למאר שפרד בתור ג'ון המילטון (עונות 4–5; חוזרת בעונות 1–3)
* מורין פלניגן בתור שנה סאליבן (עונה 4; חוזר בעונה 3)
* אדם לוורנה בתור רובי פאלמר (עונות 5–7; חוזר בעונה 4)
* ניקולס ברינו בתפקיד סם קמדן (עונות 6–11; ללא קרדיט בעונות 3–4, מוצג בעונה 5)
* לורנצו ברינו בתפקיד דייוויד קמדן (עונות 6–11; ללא קרדיט בעונות 3–4, מוצג בעונה 5)
* ג'וף סטולטס בתור בן קינקרק (עונה 7; חוזרת בעונות 6 ו-8–11)
* ג'ורג' סטולטס בתור קווין קינקרק (עונות 7–11; חוזר בעונה 6)
* אשלי סימפסון בתור ססיליה סמית' (עונות 7–8)
* רייצ'ל בלנשרד בתור רוקסן ריצ'רדסון (עונות 7–8)
* ג'רמי לונדון בתור צ'נדלר המפטון (עונות 7–8)
* סקוטי ליוונוורת' בתפקיד פיטר פטרובסקי (עונה 8; חוזרת בעונה 7)
* טיילר הקלין בתפקיד מרטין ברואר (עונות 8–11)
* שרה תומפסון בתור רוזנה "רוז" טיילור (עונה 10; חוזרת בעונה 9)
* היילי דאף בתור סנדי ג'יימסון (עונות 10–11)
* מייגן הנינג בתור מרדית' דייוויס (עונה 10)
</div>

== רייטינג בארצות הברית ==
הרקיע השביעי הייתה סדרת הטלוויזיה הנצפית ביותר אי פעם ברשת The WB. <ref></ref> היא מחזיקה בשיא השעה הנצפית ביותר של הרשת עם 12.5 מיליון צופים, ב-8 בפברואר 1999; 19 מתוך 20 השעות הנצפות ביותר של הרשת היו מהסדרה. ב-8 במאי 2006 צפו בה 7.56 מיליון צופים, הרייטינג הגבוה ביותר שלהרשת מאז ינואר 2005. כשהתוכנית עברה ל-The CW הרייטינג ירד.
== קישורים חיצוניים ==

* 

== הערות שוליים ==

קטגוריה:סדרות דרמה המשכיות
קטגוריה:אולפני CBS: תוכניות וסדרות
קטגוריה:סדרות טלוויזיה על משפחות
קטגוריה:תוכניות טלוויזיה באנגלית
קטגוריה:אופרות סבון אמריקאיות
אנטונין להוטה

אנטונין להוטה (באנגלית: Antonín Lhota; 2 בינואר 1812 – 10 בספטמבר 1905) היה צייר ומורה לאמנות צ'כי.

== ביוגרפיה ==
הוא למד באקדמיה לאמנויות יפות של פראג בהדרכת פרנטישק קריסטיאן ולדהר ופרנטישק טקדליק.<ref>Galerie Marold: Biography of Lhota</ref> לימודים נוספים עשה במינכן ובווינה. הוא חזר לאקדמיה ב-1844, שם הועסק במשך עשר שנים, הגהה הרצאות ושימש כעוזר הוראה. לאחר מכן יצא למסע לימודי ארוך לאיטליה ולפריז שכלל השתתפות בתערוכה העולמית (1855).
אנטונין להוטה, קופרניקוס גוסס, 1856
בשנת 1867, הוא הפך לפרופסור באקדמיה בפראג וקודם למנהל עם מותו של יאן סוורטס (1879).

הוא התמחה בציור היסטוריה, חילוני ודתי, בעיקר בנושאים צ'כיים. הוא היה פעיל כצייר גם בשנות השבעים לחייו, כשצייר ציורי קיר בבית עיוורים במלה סטראנה. הוא פרש בגיל שבעים וחמש והלך לגור עם בנו, אמיל, שניהל בית ספר תעשייתי בווליניה. בנו השני, אוגוסטין, היה מורה לציור ברקובניק.

מלבד יצירותיו שלו, הוא לימד דור שלם של ציירים צ'כים, כולל ואצלב ברוז'יק, פרנטישק ז'נישק, מיקולש אלס, יאקוב שיקנדר, מקסימיליאן פירנר, ואחרים. משנת 1872 שימש גם כבוחן למועמדים למורים בבתי הספר היסודיים בצ'כיה ובמוראביה.<ref>Vilém Weitenweber, "Antonín Lhota", in Zlatá Praha (Golden Prague), August 1884, vol.1, #33, pages 397-398 [1]</ref>

ביום הולדתו התשעים ב-1902, הוא היה הצייר הצ'כי המבוגר ביותר. סגנון הציור שלו נחשב מיושן, שכן הוא התמקד בקומפוזיציה ובפרטים, והזניח את האלמנט הפסיכולוגי. תרומתו המתמשכת עשויה להיות הכשרת דור אמנים הבא.<ref>"Antonín Lhota", Zlatá Praha (Golden Prague), January 1902, Vol.19 #10, page 120 </ref>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1812
קטגוריה:נפטרים ב-1905
פרנטישק טקדליק

פרנטישק טקדליק (באנגלית: František Tkadlík; 23 בנובמבר 1786 – 16 בינואר 1840) היה צייר דיוקנאות ושרטט צ'כי.<ref>Eva Petrová: František Tkadlík, Československé akademie věd, Prague 1960.</ref><ref>Kadlík (Tkadlík) Franz". In: Österreichisches Biographisches Lexikon 1815–1950 (ÖBL). Vol. 3, Austrian Academy of Sciences, Vienna 1965, p. 167.</ref>

== ביוגרפיה ==
הוא היה בנו של פונדקאי והפגין כישרון מוקדם לציור. שניים מהדיירים בפונדק של הוריו היו מורים לציור והם עודדו אותו להיות אמן. קרובי משפחה עשירים נרתמו למטרה, והוא נרשם לאקדמיה לאמנויות יפות, מאוחר יותר למד פילוסופיה באוניברסיטת צ'ארלס.

לתחייה הלאומית בבוהמיה הייתה השפעה מכרעת על עבודתו. בהמלצתו של פרופסור יוז'ף ברגלר, הוא הגיע לחסותו של יוהאן רודולף צ'רנין, הרוזן פון צ'ודניץ, מה שאיפשר לו להמשיך בלימודיו. מ-1817 עד 1825, שימש כצייר חצר בבית צ'רנין ומשגיח על אוסף הציורים שלהם בווינה.<ref>Rudolf Müller (1881), "Kadlik, Franz", Allgemeine Deutsche Biographie (ADB) (in German), vol. 14, Leipzig: Duncker & Humblot, pp. 785–794</ref> הוא שמר על קשר הדוק עם מלומדים צ'כים רבים, כמו יוו'ף דוברובסקי ופרנטישק פאלאקי, שהעמיקו את רגשותיו הלאומיים.

לאחר שסיים את עבודתו בווינה, הוא קיבל פנסיה אימפריאלית באדיבותו של קלמנס פון מטרניך. הוא בילה מספר שנים בלימודים ברומא, שם הושפע מתנועת הנצרתיים. הוא חזר לווינה ב-1832, ואז עבר לפראג ב-1836, כשהיה לצ'כי הראשון שמונה למנהל האקדמיה לאמנות. יוז'ף מאנס וקארל יאוורק היו בין תלמידיו הידועים ביותר שם.

== גלריה ==
<gallery mode="packed" heights="230">
 File:Franz Kadlik Drei Engel 1822.jpg|שלושה מלאכים
File:Kadlik-tkadlik-franz-1786-1840-drei-engel.jpg|מלאכים
File:Portrait of Josef Dobrovský.jpg|דיוקן של יוז'ף דוברובסקי
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1786
קטגוריה:נפטרים ב-1840
שמים אדומים (ספר)

שמים אדומים הוא רומן מתח-פעולה עברי וספר הביכורים של דניאל שנער, אשר ראה אור בשנת 2018 בהוצאת ידיעות ספרים. הספר נמכר בעשרות אלפי עותקים.

החל בשנת 2023 שודרה בערוץ "רשת 13" סדרת טלוויזיה הנושאת את שם הספר ומתבססת על עלילתו.

== תקציר העלילה ==
הספר מתאר את יחסיהם של סהר ועלי – ישראלי ופלסטיני שגדלו יחדיו כחברי ילדות, לאחר שהכירו במחנה קיץ בינלאומי בארצות הברית בשם 'מנהיגי המחר' (המבוסס על ארגון 'זרעים של שלום' אשר מארגן מחנות קיץ לילדים מישראל ומדינות ערב, בו השתתף שנער בצעירותו).

עם פרוץ האינתיפאדה השנייה, סער ועלי מוצאים את עצמם משני צידי המתרס לאחר שאחיו של עלי נהרג, מה שמוביל אותו לטפס בסולם הדרגות של ארגון גדודי חללי אל-אקצא. סהר מתגייס למודיעין, ועומד בראש צוות משימה מיוחד המחפש אחר מחבל מסתורי המכונה 'הדוכס', בסופו של דבר, תוך כדי שהוא מונע מהדוכס לבצע פיגוע בשגרירות ארצות הברית בגרמניה הוא מגלה שהדוכס הוא חבירו מנוער עלי. לאחר הגילוי, הוא מתעמת איתו עלי מכ אותו ובורח למאוריטניה, בשלב זה האמריקאים מחפשים אחריו ומגלים אותו, סהר נשלח להיפגש אותו, עלי יורה בחזה של סהר, סהר ניצל בזכות שכפ"ץ שעטה קודם לכן, עלי נכלא על ידי האמריקאים.

== צנזורה והוצאה לאור ==
בתחילה, הספר לא עבר את אישור הצנזורה הצבאית וועדת השרים למתן היתר לפרסומים. לאחר דין ודברים במשך קרוב לשנה הספר אושר לפרסום<ref></ref><ref></ref>.

בשנת 2018 הספר הפך לרב-מכר וזכה בתואר 'ספר זהב' (מכירה של מעל 20,000 עותקים), ובשנת 2022 הוא הפך ל'ספר פלטינה' לאחר מכירת יותר מ-40,000 עותקים.<ref></ref>

== ספר המשך ==
בשנת 2021 יצא לאור ספר ההמשך 'בית הפגודה'<ref></ref>, אשר מתרחש כעשור לאחר תום האירועים ב'שמים אדומים'<ref></ref>. הספר זכה גם הוא לתואר 'רב מכר' ברשימות רבי המכר בסטימצקי וגם ברשת 'עברית'.

== עיבוד טלוויזיוני ==

בשנת 2023 יצאה בערוץ רשת 13 סדרת טלוויזיה הנושאת את שם הספר ומתבססת על עלילתו.<ref name=":0" />

== קישורים חיצוניים ==

* 
* [https://frnkl.co/blog-podcast/211-daniel-shinar/ ראיון עם דניאל שנער] בפודקאסט 'פופקורן', 25 באוגוסט 2021

== הערות שוליים ==

קטגוריה:ספרי 2018
קטגוריה:ספרי ידיעות ספרים
קטגוריה:מותחנים בעברית
קטגוריה:האינתיפאדה השנייה בספרות
קטגוריה:מותחנים המתרחשים בישראל
מגדל סמארטורג

מגדל סמארטורג או סמארטורג 3 (באיסלנדית: Smáratorg Tower; Smáratorg 3) הוא המגדל הגבוה ביותר באיסלנד והמבנה החמישי בגובהו במדינה. הוא ממוקם בקואופווגיר, העיר השנייה בגודלה באיסלנד, דרומית לבירה רייקיאוויק.

במגדל 20 קומות וגובהו 77.6 מטרים. הוא משמש למשרדים ולמסחר.

בנייתו החלה ב־2006 והסתיימה כשנתיים לאחר מכן. הוא נפתח רשמית ב־11 בפברואר 2008.<ref></ref>
המגדל במבט מרחוק
==קישורים חיצוניים==

== הערות שוליים ==

קטגוריה:איסלנד: מבנים
יותם רימוני

טומי יותם רימוני (1927 – 5 באפריל 2021) היה תעשיין ישראלי, מייסד החברות רימוני תעשיות ורימוני פלסט.
== ביוגרפיה ==
יותם נולד בשנת 1927 ברומניה. בשנת 1940 הצליח עם הוריו ואחותו הבכורה להימלט מציפורני הנאצים ולעלות לארץ ישראל. לאחר סיום כיתה ח' הלך לעבוד ולסייע בפרנסת המשפחה במקביל ללימודי ערב בבית ספר מקצועי. לאחר השירות הצבאי בפלמ"ח התחיל את דרכו המקצועית בתעשייה הצבאית (תע"ש). תאונת דרכים הובילה אותו לשיקום ארוך בבית חולים, האחות המטפלת בו, אסתר גליק, הפכה לימים לאשתו ושותפתו בחיים ובקריירה. ביחד הביאו לעולם שלושה בנים: רפי, גדי ודני. המשפחה הענפה השתלבה גם היא במפעל חייו ובתעשייה.

בשנת 1954 עזב יותם את התעשייה הצבאית והקים בית מלאכה בתל אביב, שבו ייצר תבניות להזרקת פלסטיק. בית המלאכה התפתח לחברת רימוני תעשיות שהתאגדה בשנת 1966 וצמחה להיות אחד ממפעלי ההזרקה וייצור התבניות המובילים בישראל. עם צמיחת העסק הצטרפו שלושת הבנים לניהול לצד הוריהם. בשנת 1973 העתיקה רימוני תעשיות את משכנה לפתח תקווה ובשנת 1979, העסק התרחב גם להזרקת מוצרי פלסטיק. בשנת 1994 החברה הונפקה בבורסה לניירות ערך בתל אביב, נפתח מפעל נוסף בקריית שמונה והפעילות בתחום ההזרקה התרחבה עוד יותר.

בשנת 2000, פרש מתפקיד מנכ"ל רימוני תעשיות, ובנו דני רימוני מונה למנכ"ל במקומו. לאחר פרישתו, התפנה לעסוק בתחביבו – בניית דגמים של מכונות בבית מלאכה קטן שהקים בביתו. דגמים אלו מעטרים את חדר הישיבות במשרדי החברה במודיעין.

בשנת 2017 נחנך משכן החברה החדש במודיעין. המעבר למשכן החדש התרחש בדיוק לקראת יום הולדתו ה-90. בשנת 2020 קרן פימי הצטרפה כשותפה בשליטה משותפת בתמורה ל-150 מיליון ש"ח.

בשנת 2020 כתב בעזרת רעייתו את הביוגרפיה "בעל מקצוע מעולה"<ref></ref> 

רימוני נפטר ב-5 באפריל 2021 בביתו ברמת חן. לפי צוואתו, לא התקיימה שבעה וכולם נדרשו להתייצב בזמן איש איש בעבודתו. מצבתו הוכנה ממתכת.

==קישורים חיצוניים==
* [https://plastictime.co.il/כללי/rimoni-2/ נפרדים מיותם רימוני], באתר PlasticTime, 27 במאי 2021
* 

== הערות שוליים ==

קטגוריה:תעשיינים ישראלים
קטגוריה:מנכ"לים ישראלים
קטגוריה:עולים במלחמת העולם השנייה
קטגוריה:ישראלים שנולדו ב-1927
קטגוריה:ישראלים שנפטרו ב-2021
לורי הקוקוס

לורי הקוקוס (שם מדעי: Trichoglossus haematodus) הוא מין תוכי ממשפחת הדרראים ושבט הלוריים החי בטבע באינדונזיה ובגינאה החדשה. תוכי זה נצפה לראשונה ב-1758 בידי החוקר האנגלי ג'ורג' אדוארדס על סמך דגימות מהאי אמבון והוא תואר ב-1771 בידי קארולוס לינאוס כששם המין משמעו: "בעל לשון אדומה". בעבר הוא נחשב לתת-מין של לורי הקשת אך לצד מינים נוספים הופרד.

==מאפיינים==
אורך הלורי הוא כ-25–30 ס"מ, משקלו כ-109–137 גרם והוא בעל גוונים עזים של ירוק, אדום, צהוב וכחול המזכירים מעט את לורי הקשת. הוא בעל מקור אדום או כתום, ראש כחול והצוואר חום. העורף צהוב ורוב הגוף ירוק עז, החזה אדום ומפוספס בכחול-שחור ותחילת הרגליים צהובות לסירוגין. הזנב ירוק והקצוות ירוקים-צהובים והעיניים אדומות. מקור הלורי מותאם לליקוט צוף מפרחים ויש לו לשון ארוכה בהתאם.

שני הזוויגים דומים מאוד בגודלם ומראם. הם מונוגמיים ומטילים 2 ביצים פעם או פעמיים בשנה, לרוב בין יולי לדצמבר.

הלורי חי בטבע באיי אינדונזיה וגינאה החדשה במגוון בתי גידול בגבעות מיוערות, יערות מנגרובים, יערות גשם טרופיים, ביצות, סוואנה טרופית וכן בקרבת פרדסים ופארקים והוא מצוי עד לגובה 2,440 מטר.

הלורים ניזונים בעיקר מצוף ואבקה, אך גם את הפרחים עצמם וכן זרעים, פירות, פירות יער, חרקים בוגרים וזחלים.

===תת-מינים===
* T. h. haematodus
* T. h. massena
* T. h. nesophilus
* T. h. flavicans
* T. h. deplanchii
* T. h. nigrogularis

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1771
קטגוריה:לוריים
קטגוריה:פפואה גינאה החדשה: עופות
אשר כהן (רב)

הרב אשר הכהן אשכנזי (י"ב באדר ה'תקנ"ז, 10 במרץ 1797 – ד' בשבט ה'תרכ"ו, 20 בינואר 1866) היה מרבני טיקטין. מחבר "ברכת ראש" על מסכת נזיר ועל מסכת ברכות. לאחר פטירתו נדפס ספרו "שארית הברכה". הגהותיו לתלמוד הבבלי נדפסו במסכת נזיר של ש"ס וילנא.

== תולדות חייו ==

נולד בטיקטין ב-1797, לרב צבי הירש הכהן (בן הרב אריה ליב הכהן, מרבני טיקטין). בהיותו בן 18 עבר לישיבת וולוז'ין והיה לתלמיד קרוב של רבי חיים מוולוז'ין. כתלמידו, כתב את הנהגותיו של רבו, שלימים הודפסו בספר "כתר ראש" ובמקומות נוספים. רבי חיים מוולוז'ין מינה אותו למגיד שיעור יומי בישיבה, במשך שלוש שנים. בשנת תקע"ט עזב את וולוז'ין ועבר לקמניץ שבליטא (היום בלרוס), בסמוך לחותנו. בקמניץ עסק במסחר לפרנסתו, אך הקדיש את עיקר זמנו ללימוד בבית המדרש הישן בעיר, עטוף בטלית ובתפילין. בתקופה זו סירב להצעות רבנות שונות.

לאחר הגיעו לגיל חמישים, בשנת תר"ח (1848), התמנה לרב העיירה שרשוב. שם הוציא את ספרו "ברכת ראש" בשנת תרט"ז (1856). 
לאחר עשור ברבנות שרשוב, בשנת תרי"ח (1858) התמנה לרב ואב"ד בעיר הולדתו טיקטין.
בשנת 1863 נאלץ לעזוב את טיקטין לאחר שנאשם בידי השלטונות הרוסיים בהשתתפות במרד ינואר, והוא שב לשרשוב והתמנה שם שוב לרב, עד פטירתו.
נפטר בפרוזנא ב-1866.

נינו הוא רבי נפתלי הרץ קרצ'מר, שוחט וראש ישיבה בפוניבז'.

==קישורים חיצוניים==
* 
* 
;ספריו
* 
* 
* 

==הערות שוליים==

קטגוריה:רבנים פולנים
קטגוריה:פרשני התלמוד
קטגוריה:בוגרי ישיבת וולוז'ין
קטגוריה:טיקטין: רבנים
קטגוריה:פולנים שנולדו ב-1797
קטגוריה:נפטרים ב-1866
צב ביצה כספי

צב ביצה כספי (שם מדעי: Mauremys caspica) הוא מין של זוחל ממשפחת צבי הבריכה. צב זה חי בביצות ואזורים דומים לאורך דרום רוסיה, המזרח התיכון ומערב אסיה ובחלק מדרום אירופה. הוא דומה מאוד למין צב ביצה מצוי, שבעבר היה תת-מין שלו.

==מאפיינים==
צב זה בעל שריון עבה המאפשר לו לשחות ביעילות והוא יכול להגיע לאורך 25 ס"מ. צבעיו ירוקים בהירים ומעט צהובים עד אפורים והראש צהוב או ירוק בהיר, כשהצוואר מפוספס בירוק כהה.

הצב חי בטבע מדרום-מערב רוסיה ומרכז איראן, ערב הסעודית, בחריין, ישראל ולבנון, צפונה לטורקיה, בולגריה, יוון וחלקי יוגוסלביה לשעבר וכן מצוי בקפריסין וכרתים.

הצב בעל אורח חיים אמפיבי והוא מצוי הן בתוך המים והן ביבשה, לרוב במקווי מים מתוקים אך גם במים מליחים. הצבים החיים בחלק מעיראק אינם חיים לרוב במים אלא ביבשה, מאחר שהמים סביבם הפכו לרעילים. הוא אוכל כל המחפש במים צמחי מים, אצות, דגים קטנים, דו-חיים, תולעים, רכיכות, סרטנים, חרקי מים ולעיתים אף פגרים. הפרטים הבוגרים הם לרוב אוכלי צמחייה, לרבות צמחייה יבשתית.

==מיון==
לצב זה ישנם כיום 4 תת-מינים:
* Mauremys caspica caspica
* Mauremys caspica siebenrocki
* Mauremys caspica ventrimaculata
* Mauremys caspica rivulata

בעבר היה כלול במין גם צב ביצה מצוי, החי בישראל וכן המין צב ביצה ספרדי (Mauremys leprosa).

==קישורים חיצוניים==

== הערות שוליים ==

קטגוריה:טקסונים שתוארו בידי סמואל גוטליב גמלין
קטגוריה:בעלי חיים שתוארו ב-1774
קטגוריה:צבי בריכה
קטגוריה:בעלי חיים בביצות באירופה
צב ביצה

צב ביצה (שם מדעי: Mauremys) הוא סוג של זוחל ממשפחת צבי הבריכה, החי במקווי מים מתוקים בצפון אפריקה, אירופה ואסיה. 

צבים אלה בעלי שריון נמוך ירקרק והם מותאמים לחיים אמפיביים בעיקר במים מתוקים, אך גם במים מליחים והם נפוצים במספר ביצות, מה שנתן להם את שמם. הם אוכלי כל הניזונים הן מהצומח והן מהחי, לרבות מפגרים. הצבים קטנים יחסית, באורך של עד 30 ס"מ וחלקם נפגעים מזיהום מים במספר אזורים. חלקם מכליאים עם מיני צבי בריכה אחרים.

בישראל מצוי מין אחד בסוג - צב ביצה מצוי.

==מיון==
* צב ביצה יפני (Mauremys japonica)
*צב ביצה צהוב (Mauremys mutica)
*צב ביצה ויאטנמי (Mauremys annamensis)
* צב ביצה כספי (Mauremys caspica)
* צב ביצה מצוי (Mauremys rivulata)
*צב ביצה ספרדי (Mauremys leprosa) 
*צב ביצה רחב-ראש (Mauremys megalocephala)
*צב ביצה אדום-צוואר (Mauremys nigricans)
*צב ביצה סיני (Mauremys reevesii)
*צב ביצה מפוספס צוואר (Mauremys sinensis)

גלריה:
<gallery>
Mauremys sinensis 156816559.jpg
Mauremys rivulata - Jordan River.jpg|צב ביצה מצוי
Kwangtung Turtle (Mauremys nigricans).JPG
Mauremys japonica Lake Biwa Museum 1.jpg
Caspian Turtle.jpg
Chinemys reevesii 06.jpg
</gallery>

==קישורים חיצוניים==

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1869
קטגוריה:צבי בריכה